stanford-oval/wikipedia huggingface dataset:
Tuhkalasitteet
Ulkonäkö

Runsaasti puutuhkaa sisältävät lasitteet ovat yleensä ruskeita tai tummanvihreitä. Tuhkan osuuden pienentyessä värimahdollisuuksien määrä kasvaa, ja pelkistävää niukkahappista polttoa käyttäen voidaan saada hyvinkin erilaisia sävyjä, esim. kiinalainen chun-lasitus, joka tuottaa vaalean siniharmaan opaalimaisen pinnan, ja japanilainen musta tai ruskeanmusta tenmoku, jonka pinnassa on hienovaraisia värivaihteluja.
Tenmoku-lasitettu teeastia, jossa ns. jäniksenkarvakuvio.
Suuri Kaitala

Suuri Kaitala (ven. Кайдолово, Kaidolovo) oli inkeriläinen kylä entisessä Lempaalan seurakunnassa Pohjois-Inkerissä. Kylä sijaitsi noin 5 kilometriä Suomen ja Venäjän rajalta etelään. Kylän toinen nimi oli Viikkinä, mistä johtuu myös venäläinen vastine Vikino.
Vuonna 1854 kylässä asui 182 ihmistä, kaikki inkeriläisiä (äyrämöisiä).
Kylän suurin suku 1900-luvun alussa oli Kähäri. Muita sukuja oli Kojonen, Tirronen ja Paavilainen.
Vuonna 1926 kylässä oli 49 taloa, joissa asui 210 ihmistä (niistä 175 suomalaisia). Kylässä toimi suomenkielinen keskikoulu. Vuonna 1934, rajavyöhykkeen laajennettaessa, kylän talot purettiin ja asukkaat siirrettiin muualle.
Tuubakonsertto (Aho)

Kalevi Aho sävelsi konserttonsa tuuballe ja orkesterille vuosina 2000–2001 Harri Lidslen aloitteesta. Teos on kolmiosainen ja kestää noin 30 minuuttia. Sen kantaesitys järjestettiin 10. elokuuta 2001 Kansainvälisessä tuuba- ja baritonitorvikongressissa Lahdessa. Solistina toimi Lidsle, jota säesti Osmo Vänskän johtama Sinfonia Lahti.
Konserton on levyttänyt Øystein Baadsvik Mats Rondinin johtaman Norrköpingin sinfoniaorkesterin kanssa BIS-levymerkin levylle (BIS-CD-1574), jolla kuullaan myös Ahon kontrafagottikonsertto.
Osat

Andante
Allegro – Cadenza – Tempo I
Larghetto – Presto – Tempo I
Täplähauki

| Täplähauki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Haukikalat Esociformes
Heimo::  Hauet Esocidae
Suku::  Esox
Laji::  reichertii
Kaksiosainen nimi
 Esox reichertii  (Dybowski, 1869) 
Infobox OKNimi-testi OKIUCN-testi OK: 
Täplähauki (Esox reichertii) on Itä-Aasiassa tavattava haukilaji, joka voi kasvaa kymmenen kilon painoiseksi. Sen erottaa tavallisesta hauesta varmimmin kylkien mustista täplistä. Kala elää Amurin vesistössä ja sitä tavataan myös Sahalinin saarella. Se on suosittu saalis urheilukalastajille. Lähisukulaisia ovat hauki ja jättihauki.
Aiheesta muualla

Esox reichertii (peilipalvelin) FishBase. Froese, R. & Pauly, D. (toim.). (englanniksi)
Integrated Taxonomic Information System (ITIS): Esox reichertii (TSN 623349) itis.gov. (englanniksi)
Unelma

| Unelma |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Parsakasvit Asparagaceae
Suku::  Parsat Asparagus
Laji::  setaceus
Kaksiosainen nimi
 Asparagus setaceus  (Kunth) Jessop 
Katso myös
   Unelma Wikispeciesissä   Unelma Commonsissa 
Infobox OKNimi-testi OK: 
Unelma (Asparagus setaceus, syn. Asparagus plumosus) on yleinen huonekasvi, joka on sukua ruokaparsalle (Asparagus officinalis). Unelmaa käytetään viherkasvina sekä leikkovihreänä kimpuissa. Kasvi muistuttaa jonkin verran saniaista hienoine sulkamaisine lehdistöineen, joka oikeasti koostuu suuresta määrästä ohuita lehtiruoteja.
Viileässä vietetyn lepoajan jälkeen unelma voi kukkia ja tuottaa punaisia, puolukan kokoisia marjoja.
Lajikkeita ja samankaltaisia kasveja

Kartioparsa (Asparagus setaceus ’Pyramidalis’)
Hienohelma (Asparagus densiflorus ’Sprengeri’, A. sprengerii)
Tropico 2: Pirate Cove

| Tropico 2: Pirate Cove |
| --- | --- |

Kehittäjä:  Frog City Software
Julkaisija:  Gathering of Developers
Jakelija:  Steam
Pelisarja:  Tropico
Julkaistu:  2003
Lajityyppi:  rakennuspeli (en)
Pelimuoto:  yksinpeli
Ikäluokitus:  ESRB: Teini-ikäisille  PEGI 12  USK 6 
Alusta:  Mac OS X, Windows
Jakelumuoto:  CD-ROM ja digitaalinen jakelu
Lisää peliartikkeleitaVideopelien teemasivulla
Tropico 2: Pirate Cove on Frog City Softwaren kehittämä ja Gathering of Developersin julkaisema kaupunginrakennuspeli. Peli on julkaistu vuonna 2003 Mac OS X:lle ja Windowsille.
Peli kuuluu Tropico-sarjaan ja on seuraaja Tropicolle.
Pelaaminen

Peli sijoittuu merirosvosaarelle Karibialla 1700-luvulle. Pelaaja asetetaan merirosvokuninkaaksi ja hän vastaa merirosvojen hyvinvoinnista. Saarella on alussa pieni niukasti asutettu kylä, jossa on pelaajan kartano ja rakentajien asuinrakennus. Pelin idea on, että laivaston pitää kaapata laivoja ja tuoda siten kotiin orjia ja kalleuksia. Saarella voidaan rakentaa laivojen rakentamiseksi satamia, pubeja, joissa orjanaiset ja olut tekevät rosvoista iloisia. Vaatimattomia taloja ja luksusasuntoja, linnoituksia, maatiloja ja puunhakkaajille majoja. Pelaaja voi valita 16 merirosvoa aloittaessaan kuninkaan uran. Peli (yksinpeli) sisältää kuusikymmentä vuotta merirosvoilua ja 16 episodia.
Vastaanotto

Peli on saanut IGN:n arvostelussa arvosanaksi 8.4/10.
Peli on saanut GameSpotin arvostelussa arvosanaksi 7.4/10.
Järjestelmävaatimukset

Pentium 3 500MHz tai AMD athion
64 MB RAM
CD/DVD-ROM
DirectX 8.1 yhteensopiva 16MB+ näytönohjain
1.8 GB vapaata asennustilaa sekä 1.0 GB vapaata tallennustilaa
Windows XP/2000/98/ME
Aiheesta muualla

Tropico 2: Pirate Cove MobyGamesissa (englanniksi)
Tropico

| Tropico |
| --- | --- |
Kehittäjä:  PopTop Software
Julkaisija:  Gathering of Developers
Jakelija:  Take-Two Interactive
Pelisarja:  Tropico
Julkaistu:  EU 21. huhtikuuta 2001
Lajityyppi:  kaupunginrakennuspeli
Pelimuoto:  yksinpeli
Ikäluokitus:  ESRB: Teini-ikäisille  PEGI 12  USK 6 
Alusta:  Mac OS X, Windows
Jakelumuoto:  CD-levy ja digitaalinen jakelu
Lisää peliartikkeleitaVideopelien teemasivulla
Infobox OK : 
Tropico on PopTop Softwaren kehittämä ja Gathering of Developersin julkaisema kaupunginrakennuspeli. Peli on julkaistu vuonna 2001 Mac OS X:lle ja Windowsille.
Peli on Tropico -pelisarjan ensimmäinen.
Pelaaminen

Pelissä ohjataan banaanivaltiota kylmän sodan taustaa vasten.
Peli on satiiri, joka keskittyy pienelle Karibian saarelle, jota pelaaja ohjaa diktaattorina (El Presidente). Peliä on kuvailtu SimCityn ja RollerCoaster Tycoonin kaltaisena kaupunginrakennuspelinä, jossa on poliittinen näkökulma.
Alussa saarelta löytyy vain pelaajan kartano ja asukkaiden pieniä epämukavia taloja sekä rakennusyhtiö ja rekkakuskien toimisto, joilla pelaaja voi rakentaa saarelle myöhemmin muita rakennuksia. Pelaaja voi tutkia saaren perheitä valitsemalla satunnaisesti ihmisiä. Saarelle voi rakentaa muun muassa tehtaita, kirkkoja, kioskeja, hotelleja, taloja, satamia, lentokenttiä, maatalousrakennuksia sekä istuttaa puita ja kukkapenkkejä.
Saaren populaatiota voi koetella nälänhätä, mellakat tai rikollisuus. Pelissä voi solmia sopimuksia joko Neuvostoliiton tai Yhdysvaltojen kanssa, riippuen johtajan poliittisesta suuntautumisesta. Osana pelin kulkua ovat poliittiset ratkaisut kuten lukuisat uudet lait. Rakennuksiin voi lisätä osia niiden rakennuksen jälkeen, jotta rakennuksen mahdollinen toiminta tai nopeus lisääntyisivät.
Lisäosat

Tropico: Paradise Island on pelin lisäosa, joka lisää peliin rakennettavia kohteita ja uudistuksena muun muassa sosiaaliturvan.
Vastaanotto

Peli on saanut GameSpotin arvostelussa arvosanaksi 8.6/10.
Peli on saanut IGN:n arvostelussa arvosanaksi 8.8/10.
Aiheesta muualla

Tropico MobyGamesissa (englanniksi)
‘Tropico’ Was the Game That Taught Me About Politics (englanniksi)
Sällinen

Sällinen on sukunimi, joka on muun muassa seuraavilla suomalaisilla henkilöillä:
Alexander Sällinen (1848–1911), Venäjän armeijan kenraalimajuri
Annika Rönni-Sällinen (s. 1976), ammattijärjestöjohtaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Tähän tyyliin

| Tähän tyyliin Reino & The Rhinos |
| --- | --- | --- |

Studioalbumin tiedot
 Äänitetty : Seawolf Studio & Ylivoima Studio
 Julkaistu: 2. huhtikuuta 2008
 Tyylilaji: pop, reggae
 Kesto: 50.41
 Levy-yhtiö: Backstage Alliance
Listasijoitukset
  Suomen virallinen lista: 29.
Reino & The Rhinosin muut julkaisut
|   | Tähän tyyliin 2008 | Nuoret siivet 2009 |
Tähän tyyliin on Reino & The Rhinos -yhtyeen ensimmäinen studioalbumi. Albumi on julkaistu Backstage Alliance -levy-yhtiön kautta 2. huhtikuuta 2008.
Albumi ylsi Suomen virallisen listan sijalle 29, ja se pysyi listalla yhteensä neljä viikkoa.
Kappaleet

Käymään tullaan – 3.57
Niin kaunis – 3.40
Toivoo – 3.31
Ylellistä elämää – 5.09
Kukaan ei tiedä kumminkaan – 4.09
Lemmen työ – 5.17
Hunajaa – 4.12
Kuivaa sun kyyneleet – 3.35
Sun tie – 3.05
Lempee – 5.01
Illasta aamuun – 4.08
Niin monta iltaa... – 4.55
Kokoonpano

Reino Nordin – laulu
Boris Nordin-Oroza – kitara
Seppo Salmi – kitara
Kari Hulkkonen – basso
Joakim Bachmann – rummut
Kim Rantala – kosketinsoitin
Arvostelut

Desibeli.net:
Dome.fi:
Rumba: suopea
Soundi:
Tyttö sinä olet meritähti

| ”Tyttö sinä olet meritähti” Yön Polte |
| --- | --- | --- |

Singlen tiedot
 Äänitetty : 2011
 Julkaistu: 3. helmikuuta 2012
 Formaatti: MP3
 Tuottaja(t): Setä Tamu
 Tyylilaji: rap, R&B
 Kesto: 03.26
 Levy-yhtiö: Elements Music
Yön Poltteen muut singlet
|   | ”Tyttö sinä olet meritähti” 2012 | ”Rakkauden ratapiha” 2013 |
"Tyttö sinä olet meritähti" on rap-yhtye Yön Poltteen 3. helmikuuta 2012 julkaistu single. Kappale ylsi parhaimmillaan Suomen virallisen singlelistan sijalle seitsemän ja on ollut myös Suomen Spotify-käyttäjien toiseksi kuunnelluin kotimainen kappale.
Kappaleet

Tyttö sinä olet meritähti
Muuta

Kappaleen nimi on viittaus elokuvaan Tyttö sinä olet tähti. Kappaleen tapahtumat sijoittuvat Gerbyyn venevalkamaan, Vaasaan. Kappaleen alussa kuullaan myös puhelimessa kauppaneuvos Rabbe Grönblomia, jolta Stig vuokraa veneen.
Listasijoitukset

| Lista | Sija |
| --- | --- |
Suomen virallinen singlelista: 7 
Suomen virallinen latauslista: 19
Tuomas Tähti

Tuomas Tähti (s. 13. huhtikuuta 1987) on suomalainen nationalisti, pasifisti, perussuomalaisten pitkäaikainen taustavaikuttaja ja yhdistysaktiivi. Hän on valmistunut Turun yliopistosta diplomi-insinööriksi vuonna 2013.
Elämä

Tähti on suorittanut siviilipalveluksen ja hän kutsuu itseään sivarinationalistiksi. Suomen Punaisen Ristin julkaisussa Olen turvassa mutta yksin (2019) Tähden kuvaillaan olevan perussuomalaisten "rauhan mies".
Tähti liittyi perussuomalaisiin jäseneksi vuonna 2011. Perussuomalaisten puolueorganisaatiossa hän on toiminut mm. Turun Perussuomalaiset ry:n puheenjohtajana ja sitä ennen varapuheenjohtajana. Turun kunnallisyhdistyksen puheenjohtajana Tähti puolusti julkisesti laulaja Janne Hurmeen kuntavaaliehdokkuutta, vaikka saman puolueen kansanedustaja Kike Elomaa tuomitsi samaan aikaan julkisuudessa Hurmeen rasistisena pidetyn some-kirjoituksen ja vaati Hurmeen laittamista koulutukseen.
Perussuomalaisten silloinen nuorisojärjestö Perussuomalaiset Nuoret myönsi Tähdelle ansiomerkin vuonna 2016. Tähti oli yksi PS-Nuorten historian ensimmäisistä ansiomerkin saajista.
Vuoden 2017 kuntavaaleissa Tähden äänestämistä suositteli Tapio Linna, joka on 1990-luvulla toiminut Kansallisen radikaalipuolueen johtajana. Erikoiseksi asian teki se, että Kansallisen radikaalipuolueen mukaan kansalaisoikeudet pitäisi poistaa aseistakieltäytyjiltä. Vähän ennen kyseisiä kuntavaaleja Tähti sanoi haastattelussa, että äänien saaminen on hänelle toissijaista ja tärkeämpää on puhdasoppisen nationalismin pitäminen esillä.
Kun Tähti oli käräjäoikeuden lautamies 2010-luvulla, hän otti Helsingin Sanomissa kantaa lautamiesjärjestelmän lakkauttamisen puolesta.
Keväällä 2020 Tekniikan akateemiset TEKin valtuustovaaleissa Tähti oli ainoa perussuomalaisiin kuulunut vaaliehdokas koko Suomessa, vaikka perussuomalaiset oli eduskunnan toiseksi suurin puolue.
Verkkolehti Kansalaisessa arvioitiin huhtikuussa 2020, että Tähdellä saattaa olla Suomen ennätys siinä, kuinka monelle puoluerekisteriin pyrkineelle yhdistykselle yksi ihminen on antanut kannatusilmoituksen.
Tähden oman väitteen mukaan perussuomalaisten vuonna 2018 julkaisema periaateohjelma on osittain hänen kirjoittamansa.
Tähti on työskennellyt eduskunnassa Ville Tavion avustajana.
Näkemyksiä

Tähti on kirjoittanut nationalismista, ideologisuudesta ja suomalaisuudesta kirjan Nationalistin henkinen horisontti, joka julkaistiin toukokuussa 2019. Kirjassaan Tähti myös moittii populismia ongelmalliseksi, vaikka hänen edustamansa puolue perussuomalaiset on yhdistetty populismiin. Tähden mukaan kansallismielisyys eli nationalismi on oleellisesti eri asia kuin isänmaallisuus ja ne täytyy erottaa toisistaan ideologisessa dialogissa. Kirjassaan Tähti asettuu kansallismielisyyden tukijaksi ja suhtautuu kriittisesti isänmaallisuuteen.
Kohut > Pikkujoulukohu 2017

Vuonna 2017 Tähti joutui sairaalaan juotuaan itsensä kovaan humalaan Eduskuntatalossa eduskuntaryhmien pikkujoulujuhlassa. Samaan aikaan kansanedustajat keskustelivat täysistuntosalissa alkoholilainsäädännön muuttamisesta. Tähden juomisesta uutisoitiin sekä Suomessa että ulkomailla.
Kohut > Awakening-kohu 2018

Keväällä 2018 nousi kohu siitä, että Tähti halusi mennä ns. "etnonationalistien" järjestämään Awakening-konferenssiin kuuntelijaksi. Muun muassa silloinen kansanedustaja Tiina Elovaara piti Tähden osallistumista ongelmallisena.
Lopulta Tähti ei kuitenkaan saanut osallistua konferenssiin, sillä tapahtuman järjestäjät hylkäsivät hänen ilmoittautumispyyntönsä.
Uns geht die Sonne nicht unter

| Uns geht die Sonne nicht unter Heino |
| --- | --- | --- |

Uns geht die Sonne nicht unter
Studioalbumin tiedot
 Julkaistu: 1977
 Formaatti: LP-levy
 Tyylilaji: schlager
 Levy-yhtiö: EMI
Heino muut julkaisut
| Seine großen Erfolge 1 & 2 1977 | Uns geht die Sonne nicht unter 1977 | Sing mit Heino (Fahrtenlieder/ Lieder zur See) 1977 |
Uns geht die Sonne nicht unter on saksalaisen laulajan Heinon studio-albumi vuodelta 1977.
Kappaleet

Niedersachsenlied
Märkische Heide
Als die Römer frech geworden
O, du wunderschöner deutscher Rhein/ Westfalenlied
Glück auf, Glück auf!
Riesengebirglers Heimatlied
Ich hatt' einen Kameraden
Wohlauf, Kameraden, aufs Pferd
Flamme empor!
Die Wacht am Rhein
Der Gott, der Eisen wachsen ließ
Schleswig-Holstein, meerumschlungen
Schlesierlied
Freiheit, die ich meine
Deutschlandlied
Tundrahanhi

| Tundrahanhi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Alaheimo::  Hanhet Anserinae
Suku::  Harmaahanhet Anser
Laji::  albifrons
Kaksiosainen nimi
 Anser albifrons  (Scopoli, 1769) 

Katso myös
   Tundrahanhi Wikispeciesissä   Tundrahanhi Commonsissa 
Infobox OKNimi-testi OKIUCN-testi OK: 
Tundrahanhi (Anser albifrons) on kiljuhanhen läheinen sukulainen. Sen vanha suomenkielinen nimi oli isokiljuhanhi.
Koko ja ulkonäkö

Tundrahanhella on oranssit jalat ja nokka. Nokan tyvellä leveä valkoinen kilpi, selkä harmaa ja vatsassa mustaa epäsäännöllistä kuviointia. Nuori lintu muistuttaa pääosin merihanhea. Pituus on 66–86 cm, siipien kärkiväli 118 cm ja paino 1,4–3,3 kg.
Levinneisyys

Tundrahanhi pesii nimensä mukaisesti tundralla. Pesimäalueet ovat Koillis-Venäjällä ja Siperiassa. Tundrahanhia nähdään Suomessa joskus suurinakin parvina erityisesti syksyisin hanhien muuttoaikaan. Hyvinä vuosina muuttajia voi olla jopa 100 000 yksilöä. Lintuja on nähty Suomessa joskus myös talvisin. Venäjältä Suomen yli muuttavat linnut talvehtivat Pohjanmeren rannikolla. Suomessa tundrahanhi ei pesi.
Elinympäristö

Tundrahanhi elää marskimailla, preerioilla, pelloilla, järvillä, lahdilla ja kesäisin tundrilla. Tundrahanhi pesii tundralla ja taigalla. Sen tyypillistä ravintoa on tundran kasvillisuus.
Lisääntyminen

Tundrahanhi tekee 4–6 kappaletta noin 25 gramman painoisia munia. Vain naaras hautoo munia 22–27 päivää, mutta molemmat vanhemmat hoitavat poikasia ja pysyvät näiden seurassa niiden ensimmäisen elinvuoden.
Nimi

Tieteellinen nimi Anser (lat.) tarkoittaa hanhea. Lajinimi albifrons tulee latinan sanoista albus ("valkoinen") ja frons ("frontaalinen" eli "otsan puoleinen")
Aiheesta muualla

Aarnio, T. ym. 1968: Tundrahanhia muuttamassa Suomenlahdella. - Lintumies 3.1968 s. 80. SLY.
Tenovuo, Jorma 1975: Tundrahanhi Anser albifrons talvehtivana Turussa 1973/74. - Lintumies 1.1975 s. 31. SLY.
Tundrahanhi Lintukuva-verkkopalvelussa
Tundrahanhia vedessä.
Tundrahanhen muna.
Tulimyrsky (albumi)

| Tulimyrsky Moonsorrow |
| --- | --- | --- |

EP-levyn tiedot
 Äänitetty : tammikuussa 2008
 Julkaistu: 30. huhtikuuta 2008
 Tyylilaji: folk metal
 Kesto: 68.00
 Levy-yhtiö: Spinefarm Records
Listasijoitukset
  Suomen virallinen singlelista: 2.
Moonsorrow’n muut julkaisut
| V: Hävitetty 2007 | Tulimyrsky 2008 | Varjoina kuljemme kuolleiden maassa 2011 |
Tulimyrsky on suomalaisen Moonsorrow-yhtyeen ensimmäinen ja toistaiseksi ainoa EP-levy, joka julkaistiin 30. huhtikuuta 2008. Levyn kesto on yli tunnin, ja se sisältää yhden uuden kappaleen, kaksi cover-kappaletta ja kaksi uudelleenäänitettyä kappaletta yhtyeen ensimmäisiltä demoilta. Idea ”Tulimyrsky”-kappaleesta oli elänyt yhtyeen sisällä jo vuosia, mutta sitä ei ollut toteutettu, sillä se ei sopinut edellisten albumien teemoihin. Vaikka Tulimyrsky on EP:ksi varsin pitkä, sen nimeäminen EP:ksi oli yhtyeen mielestä soveliasta sen sisältäessä ainoastaan yhden kokonaan uuden kappaleen.
Levyllä esiintyy parhaiten näyttelijänä tunnettu Turkka Mastomäki tarinankertojana. Albumi nousi Suomen virallisen singlelistan sijalle 2.
Kappaleet

Tulimyrsky – 29.45
For Whom the Bell Tolls – 7.43 (Metallica-cover)
Taistelu Pohjolasta – 8.11 (julkaistu alun perin Tämä ikuinen talvi -demolla)
Hvergelmir – 9.30 (julkaistu alun perin Metsä-demolla)
Back to North – 13.08 (Merciless-cover)
Arvostelut

Desibeli.net:
Imperiumi.net:
Aiheesta muualla

Tulimyrsky (albumi) Discogsissa. (englanniksi)
Albumi Tulimyrsky (albumi) Encyclopaedia Metallum -sivustolla (englanniksi)
Moonsorrow
| --- | --- |
Studioalbumit:   Suden uni  Voimasta ja kunniasta  Kivenkantaja  Verisäkeet  V: Hävitetty  Varjoina kuljemme kuolleiden maassa  Jumalten aika 
EP:t:  Tulimyrsky
Demot:   Thorns of Ice  Promo '97  Metsä  Tämä ikuinen talvi 
Katso myös:  Lakupaavi
Uneasy Listening Vol. 1

| Uneasy Listening Vol>  1 HIM |
| --- | --- | --- |

Remix-albumin tiedot
 Äänitetty : 2006
 Julkaistu: 1. marraskuuta 2006
 Tuottaja(t): Tim Palmer
 Tyylilaji: rock, love metal
 Kesto: 75.02
 Levy-yhtiö: BMG, Universal
Muut kannet
 Uusintapainoksen kansikuva
Listasijoitukset
  Suomen virallinen lista: 7.
HIM:in muut julkaisut
| Dark Light 2005 | Uneasy Listening Vol. 1 2006 | Uneasy Listening Vol. 2 2007 |
Uneasy Listening Vol. 1 on HIM:n 1. marraskuuta 2006 julkaistu kokoelmalevy, joka sisältää remixejä yhtyeen vanhoista hiteistä. Levyllä on viisi uutta ennenjulkaisematonta kappaletta ja 10 vanhaa singlejen b-puolilla julkaistua kappaletta. Uneasy Listening Vol. 1 sisältää akustisia ja hitaampia kappaleita, josta levylle lisänimi "The sentimental side of HIM"  ja Uneasy Listening Vol. 2 taas hieman rankempia kappaleita, eli "The harder side of HIM". Vol. 2 ilmestyi keväällä 2007.
Albumi debytoi Suomen virallisen listan seitsemännellä sijalla, ja se pysyi listalla yhteensä 12 viikkoa.
Kappaleet

"The Sacrament" (Disrhythm Remix) – 4.43
"The Funeral of Hearts" (Acoustic Version) – 4.03
"Join Me in Death" (Strongroom Mix) – 3.38  (*)
"Close to the Flame" (The Rappula Tapes) – 4.28  (*)
"In Joy And Sorrow" (String Version) – 5.02
"It's All Tears" (Unplugged Radio Live) – 3.47
"When Love And Death Embrace" (AOR Radio Mix) – 3.36
"Buried Alive By Love" (Deliverance Version) – 6.04
"Gone With The Sin" (O.D. Version) – 4.58
"Salt in Our Wounds" (Thulsa Doom Version) – 7.08
"Please Don't Let it Go" (Acoustic Version) – 4.37
"One Last Time" (Rockfield Madness Version) – 5.08  (*)
"For You" (Unplugged Radio Live) – 4.07
"The Path" (P.S. Version) – 5.03  (*)
"Lose You Tonight" (Thulsa Doom Extended Dub) – 8.15  (*)
(*)ennenjulkaisematon
Arvostelut

Allmusic:
Imperiumi: 9/10
Soundi:
Sweet Suction

b:Baarikaappi/Sweet Suction
Tämä sivu on heikko ohjaus.
Suuri Käsityö

Suuri Käsityö on Suomen suurin käsityölehti. Se on perustettu vuonna 1974. Lehden päätoimittaja on Leeni Hoimela.
Suuri Käsityö -lehden sisällöstä löytyy inspiraatiota ja ohjeita niin neulomiseen kuin virkkaamiseen ja ompeluun. Lehden sisältöön kuuluvat myös askartelu ja sisustaminen. Vuosikertaan kuuluu 10 lehteä. Lehteä julkaisee Sanoma Media Finland.
Aiheesta muualla

Suuri Käsityö -lehden verkkosivut
Täplähuuhkaja

| Täplähuuhkaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Huuhkajat Bubo
Laji::  africanus
Kaksiosainen nimi
 Bubo africanus  Temminck, 1821 
Katso myös
   Täplähuuhkaja Wikispeciesissä   Täplähuuhkaja Commonsissa 
Infobox OKNimi-testi OKIUCN-testi OK: 
Täplähuuhkaja (Bubo africanus) on keskikokoinen pöllöihin kuuluva lintu. Se on pienimpiä huuhkajia. Sen korkeus on 45 cm, ja se painaa 480–850 g. Sen siipiväli on 100–140 cm Sen naama on valkeahko tai vaalean okra, silmät ovat keltaiset. Korvatupsut ovat suuret, ja ylävartalo on tummanruskea, alaosa on valkeahko ruskein raidoin. Ennen vuotta 1999 täplähuuhkajaa pidettiin samana lajina kuin tuhkahuuhkajaa, mutta nykyisin se luokitellaan eri lajiksi.
Sitä tavataan lähes koko Saharan eteläpuolisessa Afrikassa. Sen elinpiiriä ovat subtrooppiset ja trooppiset kuivat metsät, savannit subtrooppiset ja trooppiset kuivat pensastot ja ruohikkoalueet sekä kallioiset alueet ja aavikot.
Alalajit

Sillä on alalajia:
Bubo africanus africanus (Temminck, 1821)
Bubo africanus milesi Sharpe, 1886
Aiheesta muualla

Täplähuuhkaja (Bubo africanus) BirdLife International Data Zone. (englanniksi)
Täplähuuhkaja (englanniksi)
Täplähuuhkaja, videoita, kuvia ja ääniä, Internet Bird Collection (englanniksi)
Täplähylje

| Täplähylje |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Alalahko::  Caniformia
Heimo::  Hylkeet Phocidae
Suku::  Phoca
Laji::  largha
Kaksiosainen nimi
 Phoca largha  Pallas, 1811 
 Täplähylkeen levinneisyys. Lisääntymisalueet tummemmalla.
Katso myös
   Täplähylje Wikispeciesissä   Täplähylje Commonsissa 
Infobox OKNimi-testi OKIUCN-testi OK: 
Täplähylje (Phoca largha) on pohjoisella Tyynellämerellä ja Jäämerellä tavattava hyljelaji.
Ulkonäkö

Täplähyljeurokset ovat kooltaan 1,5–2,1 metriä pitkiä, kun taas naaraat jäävät pienikokoisemmiksi ja kasvavat korkeintaan noin 1,7 metrin pituisiksi. Täysikasvuiset yksilöt painavat noin 70–130 kg. Aikuisten täplähylkeiden paksun turkin pohjaväri on vaalean harmaa ja siinä on tummempia epämääräisiä pilkkuja. Kuuttien poikasturkki on väriltään valkeahko. Lajin raajat ovat melko lyhyet ja se käyttää eturaajojaan jäällä liikkumiseen ja takaraajoja uimiseen.